คาดสัปดาห์หน้าบาท32.35/65-หุ้นฟื้น
ศูนย์กสิกร คาดสัปดาห์หน้าบาทกรอบ32.35/65-หุ้นฟื้นหลังปรับฐานจับตาผลเฟด
4 ต.ค. 2557

ศูนย์กสิกร คาดสัปดาห์หน้าบาทกรอบ32.35/65-หุ้นฟื้นหลังปรับฐานจับตาผลเฟด
ศูนย์วิจัยกสิกรไทย คาดแนวโน้มสัปดาห์ถัดไป (6-10 ต.ค.) เงินบาทอาจเคลื่อนไหวในกรอบ 32.35-32.65 บาทต่อดอลลาร์ฯ โดยอาจต้องติดตามทิศทางเงินดอลลาร์ฯ ในช่วงต้นสัปดาห์ ซึ่งน่าจะยังอยู่ในช่วงรับข่าวตัวเลขการจ้างงานของสหรัฐฯ 
ขณะที่ ตลาดคงจับตาบันทึกการประชุมเฟด และจำนวนผู้ขอรับสวัสดิการว่างงานรายสัปดาห์ เพื่อประเมินสัญญาณเกี่ยวกับทิศทางอัตราดอกเบี้ยของสหรัฐฯ นอกจากนี้ ตลาดการเงินอาจมีจุดสนใจเพิ่มเติมที่ตัวเลขภาคการเงินเดือนก.ย. ของจีนเช่นกัน
สำหรับ บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด มองว่า สัปดาห์หน้า (6-10 ตค.) ดัชนีมีโอกาสปรับฟื้นตัวขึ้น หลังจากที่ตลาดหุ้นมีการปรับฐานในสัปดาห์ที่ผ่านมา ขณะที่ ตลาดคงจะติดตามเครื่องชี้เศรษฐกิจสหรัฐฯ ที่จะทยอยรายงานออกมา อาทิ บันทึกการประชุมเฟด สำหรับการรายงานตัวเลขเศรษฐกิจอื่นที่สำคัญ ได้แก่ เครื่องชี้ภาคบริการเดือนก.ย. ของจีน (HSBC Services PMI) นอกจากนี้ ยังต้องจับตาสถานการณ์การชุมนุมในฮ่องกงด้วยเช่นกัน